Retief hou kermis | News24
Retief hou kermis
Retiefgemeente op Despatch se jaarlikse kermis word eerskomende naweek by hulle kerkgronde gehou. Dit begin môre-middag om 17:00 met die verkope van allerlei tradisionele kermislekkernye en etes. Daar sal ’n spesiale plaastafel wees waar wildsvleise en vars groente te koop aangebied word. Saterdag vanaf 12:00 is daar potjiekos.
)Vir meer inligting bel ds. Frikkie Marais by 041 933 1390 of 041 933 1565 Takelwerk gestol in tyd en sand het rooi seile! - Free Online Library
> Date > 2005 > August > 1 > Literator
MLA style: "Takelwerk gestol in tyd en sand het rooi seile!." The Free Library. 2005 Literator Society of South Africa 28 May. 2017 https://www.thefreelibrary.com/Takelwerk+gestol+in+tyd+en+sand+het+rooi+seile!-a0149365031
Chicago style: The Free Library. S.v. Takelwerk gestol in tyd en sand het rooi seile!." Retrieved May 28 2017 from https://www.thefreelibrary.com/Takelwerk+gestol+in+tyd+en+sand+het+rooi+seile!-a0149365031
APA style: Takelwerk gestol in tyd en sand het rooi seile!. (n.d.) >The Free Library. (2014). Retrieved May 28 2017 from https://www.thefreelibrary.com/Takelwerk+gestol+in+tyd+en+sand+het+rooi+seile!-a0149365031
Lombard, Chris. 2004. Driemaster. Pretoria: Protea Boekhuis. 55 p.
Prys: R79,95. ISBN: 1-86919-047-5.
Hierdie is Chris Lombard se vierde digbundel na sy debuut, Tussen
die malgasse op die kaai in 1991. In aansluiting by die titel met sy
verwysing na 'n seilskip met drie maste, word die bundel ook in
drie afdelings verdeel. Dit ten spyt, skep die bundel, net soos indertyd
beweer is van Lombard se debuut, die indruk dat ons hier met 'n
gebrek aan samehangende ordening te make het.
Protea Boekhuis moet nogeens geluk gewens word met 'n mooi
voorblad. Die indruk van 'n skip se takelwerk gestol in tyd en sand
word gesuggereer en dit sluit sterk aan by die temas van verlies,
verwonding en verwording. Maar die rooi seile suggereer ook iets van die
erotiek en die guitigheid wat in die bundel aan die bod kom.
Die tweede afdeling word "Revue" genoem, wat impliseer
dat ons hier te make het met 'n opvoering wat 'n sterk
satiriese inslag het. 'n Sterk kenmerk van Lombard se digkuns is sy
vormbeheer, sy bewuswees van struktuur en sy aanwending van rym--al kan
'n mens laasgenoemde soms ietwat geforseerd vind.
In die openingsvers word verwys na "[v]erhale oor die mens se
worsteling" en 'n mens kan dit as een moontlike sleutel neem vir die ontsluiting van die teks. Deurgaans word hierdie worsteling
gekoppel aan bewuswees van die menslike liggaam en sy problematiek; die
ontluikende erotiek en die subtiele verwoording van versugting en
vervlietende samesyn. 'n Mens is ook voortdurend bewus van
geslagskwessies wat aangeraak word, soos onder meer die verwysings na
die oom as promiskue rolmodel (p. 15), die "bokkiemooi" jong sanger (p. 23), die "loom beminlike" van Hadrianus (p. 49) en
die voyeuristiese beskrywing van die ooglike matroos in Fassbinder se
Querelle. Trouens, daar is 'n sterk verheerliking van die ruwe
manlike liggaam in van die tekste ter sprake--vergelyk in die verband
die teks oor die vreemdelingelegion (p. 30). 'n Verkwiklike
erotiese vers wat hierby aansluit, is "Bergplaasbesoek" (p.
50) met sy fokus op die "die mooi berggidsman" en die
kortstondigheid van 'n ervaring bykans veertig jaar gelede.
In kontras met hierdie geil obsessie met die liggaam, is daar ook
verse wat pertinent handel oor die eensaamheid, die liggaamlike verval
("Omens vir die uitvaart"--p. 45) en die naderende dood met sy
"tolman / by die slagboomgrens" (p. 52). 'n Vonds in die
bundel is ook die naasmekaarplasing van twee heilige vroue--die een uit
Lisieux en die ander van Avila. Die teks lewer nie net grimmige
kommentaar op die rol van die libido by die een nie, maar bring ook die
aktuele kwessie van godsdiens versus fisika te berde.
Lombard skryf in 'n ouwereldse idioom wat dikwels kan neig om
te ontaard in mooiskrywery en wat lei tot die gebruik van 'n
oordaad woorde. 'n Gedig soos "gifappelink" skep ook
'n fasiele indruk. In die geheel gesien is die teks 'n
voortsetting en bevestiging van Lombard se digterskap en die teks kan
met vrug gebruik word om kwessies soos verdringing en sublimasie te
ondersoek, asook hoe slim gekose metafore en woordkeuses ingespan word
om agter te skuil.
Words:525Previous Article:The role of political songs in the realisation of democracy in South Africa.Next Article:'n Vermenging van die Khoi-San en die Ooste.
koei, trekker en varkies. (Poems).